El servei d'aules TIC de l'Escola de Camins | CaminsTECH\nÉs per aquest motiu que us volem fer una breu explicació sobre com funcionen les aules TIC de l’Escola, fer un anàlisi sobre aquest servei ara que ha finalitzat el curs acadèmic 2016-2017 i presentar-vos les millores a implantar pel curs vinent.\n1.- Com funciona el Servei d’Aules TIC de l’Escola de Camins ?\nLes aules informàtiques es preparen i es verifiquen semestralment (abans de cada quadrimestre) a fi d'instal•lar i actualitzar els programes necessaris per impartir classes i fer el desplegament aprofitant aquests períodes de menor activitat docent.\nPer a la gestió de les aules es fa servir el sistema d’imatges OpenGnsys. Aquest producte permet la distribució, instal•lació i desplegament de la configuració dels ordinadors de les aules.\nA grans trets, el procés de configuració d’una aula és el següent:\nEs disposa d’un equip model d’aula on s’instal•len els programes docents (és indispensable que els programes tinguin una llicència vàlida).\nEs fa una validació del software per tal de verificar que no hi hagi incompatibilitats amb la resta de programari instal•lat (idealment hauria de ser el PDI qui validés el bon funcionament del software).\nEs crea una imatge a partir de l’equip model.\nEs replica la imatge a tots els ordinadors de les aules.\nEls equips es congelen amb una configuració per garantir que la consistència de dades, programes i sistema operatiu a cada nou arranc sigui la mateixa.\nLa distribució de les imatges es realitza de forma desatesa.\nPel que fa a l’actualització del programari docent, a la primavera s’envia un email als professors responsables d’assignatures per a demanar les seves necessitats de programari per al curs següent. Durant el curs acadèmic no es fan noves instal•lacions de programari.\nActualment es gestionen més de 70 paquets de software utilitzats per la docència de l’Escola, que inclou software amb llicència corporativa de la UPC, llicències específiques de l’Escola de Camins i paquets de programari lliure.\n2.- Anàlisi curs 2016-2017\n2.1.- Millores realitzades:\nRenovació dels equips de comunicacions de les aules informàtiques: s'han instal·lat els nous commutadors que es van adquirir a finals de l'any passat per les aules B2-106, D1-101 i les del A2. Ara mateix la velocitat de connexió de totes les aules informàtiques de l'Escola ja és a Gigabit ethernet.\nRenovació d'onze projectors de les aules informàtiques i docents (A2-S110, A2-S111, B1-001A, B1-001B, B1-002, B2-106, C1-001A, C1-001B, C1-002, C1-007 i D1-101): Aquest canvi obeeix, no tan sols a que l'equipament substituït es trobava sense manteniment i en estat d'obsolescència, sinó també a un canvi tecnològic. S'han substituit els antics projectors EPSON EMP-83 (XGA 1024x768) pel model EPSON EB-U32 (WUXGA 1920x1200). Aquest increment de la resolució és especialment crític en aquelles aules on es fa docència amb programes que requereixen d'una resolució elevada per oferir una bona usabilitat, per exemple, l’Autocad. Actualment, els ordinadors de les aules disposen d'una resolució 1280 x 1024. D’altra banda, la nova resolució dels projectors també permet minimitzar els problemes de compatibilitat amb els ordinadors portàtils que els usuaris porten per fer ús a les aules docents.\nNou programari docent:\nSAP2000 - Ampliació de llicències del programa d’elements finits per modelatge, anàlisi i dimensionament de qualsevol estructura.\nCSIBRIDGE - Programa per modelat, càlcul i dimensionament de Ponts.\nETABS - Programa que integra tots els aspectes d’un projecte d’edificis, des de l’inici de la seva concepció, a la connexió BIM i detall d’estructures.\nSAFE - Programa per càlcul i dimensionament de lloses i cimentacions amb postensat.\n2.2.- Principals problemes i solucions trobades:\nPeticions de programari docent fora dels terminis establerts:\nLes peticions d'instal•lació del programari per a la docència s'han de realitzar abans de l'inici de cada quadrimestre.\nLes peticions fora dels terminis assenyalats anteriorment, ens obliga a modificar la configuració de les aules en mig del període lectiu, això fa que sigui difícil trobar espais en els horaris per fer els desplegaments de les imatges degut a l’alta ocupació de les aules.\nCreixement de les imatges: el gran nombre de programes instal•lats a les aules, fa que les imatges tendeixin a augmentar progressivament curs rere curs i es van fent més pesades complicant tot el procés de desplegament.\nEn aquest curs no es disposava de drets d’administrador en els ordinadors: el professor no podia instal•lar software puntualment per alguna classe.\nBaix rendiment (Telemetry): En una de les darreres actualitzacions Windows incorpora un servei anomenat Telemetry, que afecta negativament al rendiment de l’equip. S'han aplicat mesures perque afecti el menys possible.\nEn cas de problemes de hardware en els ordinadors de les aules es diposa d’un estoc de recanvi configurat per realitzar una substitució ràpida.\n3.- Millores de cara el curs 2017-2018\nRenovació del servidor de d'estudiants: Es renovarà el sistema que dona servei a l'entorn d'aules informàtiques, és a dir, comptes d'estudiants (graus, màsters i doctorands) i professors de l'Escola. Actualment és un servei virtualitzat basat en un servidor amb sistema Linux Ubuntu 12.04 i el servei de fitxers Samba 3. S'instal·larà un nou servidor amb Ubuntu Server 16.04 i Samba 4.\nAmpliació de la quota a l'entorn d'aules: Aprofitant la renovació es duplicarà la quota de disc de la unitat personal que s'ofereix, que passarà de 512MB a 1 GB.\nAccés remot des de caminsFILES: Els estudiants i PDI podràn accedir al compte personal de l'entorn d'aules des de la web https://caminsfiles.upc.edu\nAccés a la carpeta personal de l'entorn d'aules informàtiques des de les estacions de treball del PDI dins del servei caminsWS: els professors que disposin dels servei caminsWS al seu ordinador tindràn accés a la unitat personal d'entorn d'aules des d'una unitat de l'ordinador.\nEs disposarà de drets d’administrador en els ordinadors: el professor podrà instal•lar software puntualment que no requereixi reiniciar l'ordinador.


gener 2020 - IECMA\nSetze entrevistes amb profunditat serveixen per donar a conéixer la història d’una coneguda empresa familiar de cítrics del Verger que va néixer el 1926 -època daurada de la taronja- i que va viure de primera mà l’expansió agrícola del sector i el seu declivi. Devers 80 anys creant feina amb Saber més…\nEls deniers estan cridats a pronunciar-se sobre el patrimoni cultural de la ciutat en un seminari obert que se celebrarà dimarts que ve, 28 de gener, a partir de les 19 hores, a la Biblioteca Pública. La convocatòria forma part del projecte europeu PART-HER que pretén posar en valor, a Saber més…\nAquest 2020 es compleixen 100 anys de l’emigració als Estats Units de moltíssima gent de la Marina Alta i comarques del voltant. De la Vall de Gallinera partiren unes 250 persones valentes que s’embarcaren en una aventura cap a terra promesa. En aquest sentit, des de l’Ajuntament de la Vall de Saber més…\nEl passat divendres 24 de gener l’IECMA va presentar les Actes del VI Congrés d’Estudis de la Marina Alta amb una bona presència de públic. Durant l’acte l’equip d’investigació del jaciment dels Banys de la Reina de Calp, Ana M. Ronda Femenia, Alicia Luján Navas i Vicent Sevilla Garcia va impartir Saber més…\nEl proper divendres 24 de gener tenim una nova presentació de les Actes del VI Congrés d’Estudis de la Marina Alta. Serà al Saló Blau de la Casa de Cultura Jaume Pastor i Fluixà de Calp, a les 20 h. Durant l’acte també hi haurà una conferència sobre ‘El balneum oriental de Banys Saber més…\nLa Sala d’Actes de l’Espai Cultural les Cases del Batlle de Benissa acollirà el proper dijous 23 de gener la conferència del biòleg i especialista en botànica Baptista Banyuls, també soci de l’IECMA. La xerrada en aquest cas versarà sobre el regne de les plantes, i en concret sobre la Saber més…\nEls Premis Fundació Bromera al Foment de la Lectura reconeixen enguany la trajectòria de l’escriptor Joan Pla i el treball a favor de la cultura de l’Institut d’Estudis Comarcals de la Marina Alta (IECMA). Els guardons, impulsats per la Fundació Bromera per al Foment de la Lectura, distingeixen aquelles persones Saber més…\n‘El Patrimonio Cultural del Paisaje Costero en la Provincia de Alicante’ va ser la ponència que l’arqueòleg i tècnic del MARQ, José Luis Menéndez Fueyo, juntament amb M. Auxiliadora Jordá Guijarro van presentar al maig de 2017 a les ‘XIV Jornadas Españolas de Ingeniería de Costas y Puertos’ que es Saber més…\nEl proper dijous 9 de gener a les 20 hores es presentarà l’almanac literari el Calendari dels Brillants 2020 a la Biblioteca de Dénia en homenatge a l’il·lustre col·laborador de l’almanac i soci de l’IECMA, Vicent Balaguer, que va faltar l’any passat. El responsable d’aquest veterà projecte editorial Joan Josep Saber més…\nDÉNIA. El Museu de la Mar rep el visitant número 100.000 transcorreguts sis mesos des de la inauguració\nEl Museu de la Mar ha registrat més de 100.000 visites des de l’obertura, en juny de 2019. Durant els mesos d’estiu les visites van rondar les 20.000 mensuals, una xifra que ha fet afirmar al director del museu i arqueòleg municipal, Josep A. Gisbert, que l’exposició que actualment ompli Saber més…


L'agost comença amb les platges gironines plenes i algunes retencions - Diari de Girona\nL'agost comença amb les platges gironines plenes i algunes retencions\nEl sector turístic preveu ocupacions d'entre el 70% i el 95%, amb increments en el sector del càmping i el turisme rural\ngirona | acn/ddg 04.08.2015 | 15:51\nLa costa de Platja d´Aro es va omplir de turistes durant el dia d´ahir. aniol resclosa\nPlatges plenes de gom a gom i algunes retencions a les carreteres. D'aquesta manera s'ha estrenat el mes d'agost a la demarcació de Girona, un inici que ja havien augurat els agremiats de la Federació d'Hostaleria de les comarques de Girona a finals de juliol i que s'ha vist incentivat per la recuperació de les bones temperatures. Tant és així que segons les dades aportades per la federació la previsió d'ocupació se situa entre el 75% i el 80% a la comarca de l'Alt Empordà, entre un 80% i 85% a la zona de la Selva Marítima i entre el 90% i el 95% a la Costa Brava centre, mentre que a la ciutat de Girona i rodalies es preveu que es mogui entre el 70% i 75%. Per la seva banda, a les zones interiors de la comarca de la Selva l'ocupació s'espera que arribi al 55%, a la Garrotxa entre el 70% i 75% i a les comarques de la Cerdanya i el Ripollès les xifres aportades pels membres de l'entitat apunten que es mourà entre el 65% i el 70%.\nDes de la Federació assenyalen que, seguint la tendència dels últims anys, els dies de més afluència seran els de la primera quinzena d'agost. La majoria dels turistes, un 52%, seran famílies i parelles de mitjana edat veïns de Catalunya, tot i que també s'ha detectat un augment dels turistes de la resta de l'Estat espanyol, sobretot madrilenys i bascos.\nEl 48% restant dels visitants seran famílies, parelles i joves estrangers, principalment francesos, seguits dels britànics, alemanys i russos, malgrat que en alguns municipis del sud de la Costa Brava també es preveu rebre un volum important de belgues i holandesos.\nPel que fa a la mitjana d'estades, aquesta se situa entre les quatre i les cinc nits. En aquest sentit, les dades aportades per l'entitat mostren que el 65% dels turistes que visitaran les comarques gironines durant l'agost han contractat l'allotjament de forma directe, via telèfon o internet, mentre que un 35% ho ha fet indirectament, mitjançant agències de viatges i operadors, sobretot pel que fa a la zona sud de la Costa Brava, on se sol treballar habitualment amb aquest mitjà de contractació.\nAquestes xifres són similars a les de l'any passat, tot i que alguns establiments de la zona de la Costa Brava i sobretot la zona sud del litoral gironí han informat que preveuen xifres un xic inferiors a les d'altres anys degut a la davallada del turisme rus.\nActualment, la Federació d'Hostaleria de les comarques gironines aglutina més de 1.550 empreses i onze associacions comarcals i locals de les comarques gironines.\nOptimisme en els càmpings\nD'altra banda, des de l'Associació de Càmpings de Girona han assenyalat que aquest mes de juliol ha estat "molt bo" gràcies al bon temps i a les bones temperatures que han ajudat a engrescar els turistes. "Hem de ser realistes, ens hem recuperat una mica si ho comparem amb el juliol del 2014, i això és gràcies al bon temps perquè el juliol passat no vam tenir aquesta sort", explica Miquel Gotanegra, president dels càmpings gironins.\nEn concret, l'associació ha registrat ocupacions d'entre el 65% i el 75% arreu de la demarcació gironina. Les xifres més altes s'han situat en aquells càmpings pròxims al mar, mentre que els establiments situats a la Costa Brava han notat un increment dels turistes alemanys. De cara a l'agost esperen superar aquestes xifres arribant fins al 85% d'ocupació mitjana. "Tot es concentra molt en el mes d'agost, és quan es treballa més i si les coses no es torcen esperem que sigui un mes tan bo com l'any passat", comenta Gotanegra, que assenyala que una gran part dels clients - sobretot els que porten caravanes o tendes- es guien molt pel temps i reserven a última hora.\nEl turisme rural, a l'alça\nTambé auguren els resultats turístics amb optimisme des del sector del turisme rural gironí. De fet, només en aquest mes de juliol ja han notat un increment d'entre el 5% i el 10% de turistes en comparació amb el mateix mes de l'any passat, un augment que s'ha registrat principalment en aquelles cases situades prop de la costa. "Això ha estat degut al bon temps, ja que la gran majoria dels turistes continuen reservant a ultimíssima hora", explica Ramon Corominas, president de l'Associació Turisme Girona, que agrupa unes 300 cases rurals de180 propietaris.\nSobre això, Corominas detalla que han notat un lleuger increment del nombre d'estrangers que escullen les comarques gironines per passar uns dies de vacances. En definitiva, des de l'associació tenen bones perspectives per aquest mes d'agost i assenyalen que gran part dels establiments ja estan plens. "Esperem arribar al 90% d'ocupació o superar-lo durant aquest mes", afegeix el president de l'entitat, qui augura que aquesta temporada estiuenca es tancarà amb bones xifres.\nRetencions de tornada\nL'operació tornada del cap de setmana va deixar alguna retenció a la xarxa viària de la demarcació. La més remarcable es va registrar al pas de la C-31 per Santa Cristina d'Aro, direcció Llagostera, amb 4 quilòmetres de circulació lenta al capvespre.


Justícia i Pau - La infància malalta\nAquest dimarts 11 de febrer l'Església celebra, des de fa 28 anys, la Jornada Mundial del Malalt. Ens en volem fer ressò i, especialment aquest dia, convidar-nos a fer present en els nostres cors a totes aquelles persones que viuen en un estat de malaltia, de dolor, de patiment, de pèrdues de capacitats, d'incerteses, de soledat, etc.\nFàcilment el nostre pensament s'adreçarà a les persones grans i als adults. Sembla lògic, però enguany volem fer present a la infància malalta.\nPer les dades de l'Enquesta de Salut de 2018, del Departament de Salut de la Generalitat de Catalunya, podem saber que un 13% dels infants entre 0 i 14 anys pateix una malaltia o un problema de salut crònic o de llarga durada, un 3,5% estan limitats per dur a terme activitats de la vida diària i un 2,3% té discapacitat o limitació greu. I caldria afegir el nombre cada cop més elevat d'infants que viuen amb problemes de salut mental.\nMilers d'infants pateixen una malaltia que modifica la seva vida. La seva infància no és la que un interpreta com a infància: vitalitat, joc, alegria, escola, moviment, diversió, relacions amb altres infants, aire lliure, esports... El món d'alguns infants malalts es redueix, i per a aquells que pateixen una malaltia crònica o de llarga durada, l'agenda està centrada en les visites mèdiques, les proves, les hospitalitzacions, el dolor i la inseguretat pel futur.\nI no és només l'infant qui ho viu, tot el seu entorn familiar s'afecta per aquesta situació: com ho pot viure un pare o una mare que el que ha desitjat sempre ha estat el millor pel seu fill? I els germans que potser no entenen per què el seu germà està malalt? I els avis i les àvies? I els companys de l'escola o de l'institut? I els de l'esplai? O els...?\nPotser és un bon dia per a aturar-nos a reflexionar com ens posicionem davant aquestes situacions que tal vegada no tenim massa lluny del nostre entorn.\n(Imatge de Lets Eat)


Formació acreditada pel programa Bildungsurlaub - UAB Idiomes - UAB Barcelona\nFormació acreditada pel programa Bildungsurlaub\nBildungsurlaub és el dret dels treballadors alemanys a tenir permís retribuït per participar en programes de formació. Generalment, aquest permís consisteix en 5 dies per any, però també poden ser 10 dies cada dos anys. Els principis i objectius d'aquest programa són la formació continuada i el desenvolupament personal. Els cursos que ofereixen les diferents institucions arreu del món han d'estar acreditats com a Bildungsurlau per part dels ministeris corresponents de cada un dels estats federals alemany.\nOferim un curs general d'espanyol reconegut dins el programa de permís retribuït de formació pels següents estats: Berlin, Brandenburg, Hamburg, Hessen, Rheinland-Pfalz, Saarland, Sachsen-Anhalt.\nCada estat estableix un nombre d'hores requerides. El nostre programa consta de 20 hores de classe de curs regular i opció de 5 o 10 hores de classes particulars.\nOferim cursos intensius d'espanyol per a estudiants internacionals que vulguin aprendre espanyol immersos en la cultura espanyola. Els cursos d'espanyol A1 comencen cada 2 mesos, durant tot l'any. El nostre equip docent complementa l'ús de llibres de curs amb vídeos i activitats adaptades a les necessitats dels estudiants. Els nostres cursos es basen en els nivells del Marc Comú Europeu de Referència per a les llengües (MCER).\n• Enfocament comunicatiu, especialment en la pràctica d'expressió oral i activitats interactives per desenvolupar les quatre habilitats comunicatives: expressió oral, expressió escrita, comprensió lectora i comprensió oral.\n• Avaluació personalitzada.\n• Estratègies d'aprenentatge que ajuden els estudiants a seguir aprenent pel seu compte.\nS'emet un certificat d'assistència en finalitzar el curs.\nPots trobar informació detallada del programa a bildungsurlaub.de.\nEspanyol general A1\nCURS INTENSIU ESPANYOL + CLASSES PARTICULARS (1 setmana)\n4 hores en grup regular + 1 o 2 hores particulars diàries. Opcions: Curs intensiu 20h + 5h classes particulars a mida (25 h)\nCurs intensiu 20h + 10h classes particulars a mida (30 h)\nMàxim participants: Intensiu - 15 estudiants / Particulars - 6 estudiants\nHorari: 9 a 13.30 h (pausa de 30 min) + 1 o 2 classes particulars de 14.30 a 15.30/16.30h\nDates de curs\n10/05/21 - 14/05/21\nCurs intensiu 20h + 5h classes particulars a mida (25 h): 375 €\nCurs intensiu 20h + 10h classes particulars a mida (30 h): 450 €\nSi tens dubtes sobre el curs o vols rebre informació sobre el procediment de matrícula, si us plau contacta amb nosaltres enviant un correu electrònic a Susanna Pérez (susanna.perez@uab.cat) i et respondrem en la major brevetat possible.


El grup PSOE celebra la rectificació del Consell Insular, que un any més tard ha acceptat la proposta socialista de construir un pavelló a les pistes esportives des Raspallar – Federació Socialista d'Eivissa\nEl grup PSOE vol manifestar la seua satisfacció per la rectificació del Consell Insular, que un any més tard ha acceptat la proposta socialista de construir un pavelló a les pistes esportives des Raspallar. En setembre del 2020, el grup socialista va demanar en el Ple del Consell “incloure als pressupostos la dotació econòmica necessària per a la construcció d’un pavelló cobert adaptant les actuals pistes poliesportives exteriors des Raspallar per al seu ús esportiu polivalent”, així com la proposta de substitució del paviment del Poliesportiu de Sa Blanca Dona per un de parquet”.\nEl PP i Cs varen votar en contra de la proposta, perquè tenia “envergadura” i no es podia comprometre a fer-ho realitat, com va dir el conseller d’Esports, Salvador Losa. Mesos després, el Consell va fer una primera rectificació, iniciant la contractació de la substitució del paviment del pavelló, tot i que s’ha negat a instal·lar parquet. I avui s’ha sabut, segons ha sortit publicat, que el Consell acceptarà la proposta del PSOE de construir un pavelló a les actuals pistes descobertes des Raspallar.\nEl conseller del grup PSOE Víctor Torres ha celebrat la rectificació de Losa, lamentant, però, que hagi tardat més d’un any en acceptar la proposta socialista: “Des del Grup Socialista del Consell Insular, ens alegram que l’equip de govern rectifiqui i anunciï, encara que sigui un any després de la nostra moció, la seua intenció de posar en marxa aquest projecte”.\nAixí mateix, Víctor Torres lamenta el retard en la posada en marxa del mateix: “El senyor Losa va a remolc de les iniciatives presentades per l’oposició, propostes que rebutja als plens votant en contra i que fa seves mesos més tard, a causa de la seua falta de projectes, planificació i pobra gestió”. És a dir, segons Torres, el conseller Losa “no busca l’interès general que beneficiï l’esport insular, sinó el benefici particular i partidista”.\nEn la moció presentada l’any passat, el grup PSOE va demanar la construcció d’un pavelló a les actuals pistes poliesportives exteriors des Raspallar “per la gran demanda esportiva existent any rere any, buscant la possibilitat que els clubs i escoles puguin incrementar les seves hores d’entrenament i que tota l’activitat esportiva es pugui desenvolupar en instal·lacions adequades”. Una actuació que s’havia de fer de manera “urgent”, com va demanar el PSOE en la seua moció.\nEl Consell Insular ha tardat més d’un any en acceptar la proposta, però finalment ha decidit posar-la en marxa. Ara, des del grup PSOE, com ha explicat Víctor Torres, s’insistirà perquè la infraestructura “sigui realitat al més prompte possible”.\nNotícia anterior\tJosep Marí Ribas: “Eivissa serà un dels territoris més beneficiats per la Llei Estatal d’Habitatge”\nNotícia següent\tEl PSIB-PSOE denuncia que amb l’abstenció del PP a l’esmena a la totalitat de VOX a la Llei d’Educació de Balears estan blanquejant la ultradreta


Accessibilitat - Fundació Suñol\nLa Fundació Suñol és una entitat sense ànim de lucre dedicada a l’art contemporani que organitza exposicions, activitats i projectes educatius adreçats a públics diversos.\nEstem al districte de les Corts a Barcelona, al carrer Mejía Lequerica número 14. Aquest carrer se situa davant d’un tranquil i agradable parc, anomenat Jardins de la Maternitat, que forma part del recinte de la Maternitat.\nEl nostre espai és diàfan, agradable, tranquil i amb una dimensió amable. Es divideix en quatre estances:\nUn vestíbul lluminós a peu de carrer\nUna petita biblioteca oberta a consulta\nUna sala d’exposicions de 140 m2\nUna part privada, generalment no accessible al públic, d’espai de magatzem i reserva\nLa nostra seu està ben connectada amb la xarxa de transports públics:\nLes Corts (L3) (Estació accessible)\nMaria Cristina (Estació accessible)\nConservem i difonem la Col·lecció Suñol Soler, un ampli conjunt d’obres d’art de la segona meitat del segle XX, de més de 240 artistes i de diferents nacionalitats.\nExposem obres de la nostra col·lecció sota diferents formats i temàtiques. També treballem amb artistes en actiu que creen obres específiques per al nostre espai.\nOrganitzem activitats i projectes al voltant de l’art contemporani amb diferents públics.\nEns agrada compartir el nostre patrimoni, obrir-nos a la participació, posar a debat les idees i aprendre de les diferents aportacions. L’art contemporani és l’art del nostre temps, per tant, creiem que tracta de qüestions que ens són properes i tothom s’hi pot relacionar per aprendre, experimentar i gaudir.\nFormem part de la xarxa Apropa Cultura, una xarxa inclusiva d’institucions culturals que s’uneixen per a facilitar l’accés a la cultura a les persones en situació de vulnerabilitat de la mà de les entitats socials.\nPots consultar les activitats que oferim per als usuaris i les usuàries de la xarxa Apropa Cultura al següent enllaç. Si ets una entitat social i encara no formes part de la xarxa Apropa Cultura, ens pots visitar igualment, només cal que et posis en contacte amb nosaltres. Però et recomanem que t’informis del projecte Apropa Cultura i dels avantatges d’associar-t’hi aquí.\nALTRA INFORMACIÓ PRÀCTICA\nD’11h a 14h: 08 de maig, 05 de juny, 03 de juliol\nEs podrà visitar la Fundació Suñol en altres horaris, segons disponibilitat, concertant visita prèvia.\nA la porta d’entrada trobareu un timbre adaptat. Quan el premeu, una persona del nostre equip us atendrà i us acompanyarà per l’accés habilitat per a cadires de rodes.\nPer a qualsevol requeriment contacteu a:


La Fundació Maria Raventós és una organització no lucrativa d’acció social i educativa que, des de fa més de 60 anys, es dedica a acollir i acompanyar dones en situació d’exclusió social.\nEls serveis que donen resposta a la missió de la Fundació es concreten en:\nResidència Maternal que acull a 20 mares en situació d’exclusió social i als seus fills de 0 a 3 anys, acompanyant-les i ajudant-les de manera integral per tal que puguin afrontar el seu futur de forma autònoma, facilitant la seva inserció laboral i social.\nEscola bressol per a infants de 0 a 3 anys, creada per afavorir la formació de les mares residents i la seva incorporació al món laboral, on assisteixen els fills d’aquestes mares i altres nens del barri.\nPis assistit per a noies ex-tutelades de 18 a 21 anys.\nPisos amb suport per a mares ex-residents que necessiten allargar el seu procés d’acompanyament.\nPisos d'emancipació, una xarxa d'habitatges ubicada a Santa Coloma de Gramanet.\nAcompanya una jove en la seva emancipació\nFER D'UN PIS, UNA LLAR\nCondicionament de dos pisos de suport per a mares joves


Error en les llistes baremades provisionals - Institut l'Alzina\n30 de maig de 2020 /0 Comments/in Preinscripció /by Mireia Cebrian\nSeguim les fases del procés de preinscripció d’ESO.\nDivendres 29 de maig es van publicar les llistes baremades provisional i hem comprovat que s’hi han detectat errors.\nPodria ser que, amb el procés d’anonimització de les dades, s’hagin pogut ometre algunes sol·licituds que el centre havia validat prèviament. Us recomanem que feu la consulta a través de l’OVT, on trobareu la informació veraç sobre la baremació de la sol·licitud del vostre fill o filla:\nCal que tingueu en compte que l’identificador que heu d’introduir és el del progenitor que ha fet la sol·licitud, no pas el de l’alumne/a. Tan aviat com s’esmeni el problema, es donaran instruccions als centres sobre com procedir.\nLamentem el trasbals que aquest error us hagi pogut ocasionar i us agraïm la vostra paciència.


La Veu de la Valldigna Digital - La corruptocràcia\nTwitterFacebookGoogle+\tHome / Blocs / Sico Fons / La corruptocràcia\nLa corruptocràcia\tDimarts, 14 Gener 2014 09:10\tEscrit per Sico Fons\tCategoria: Sico Fons\tRàtio: / 3\nDolentBo SICO FONS.- Això diuen que era, un poble on va governar durant molts anys, molts anys, un tirà dèspota que era tan roí, tan roí, que va fer patir bona cosa a tots els habitants d'aquest poble. A tots llevat dels seus amiguets i familiars. Els va fer passar fam, els va fer treballar com si foren esclaus quasi de bades i mil calamitats més; i al qui protestava... BAM! Garrotada en tot lo llom i a la presó! I mut, que ací mane jo!\nPerò resulta que un dia, un bon dia, el tirà, tot vell i pansit, es va morir; perquè fins i tot els tirans podrits de diners i mala fel, es moren. I això que ell sempre anava rodejat de rectors i bisbes que pareixien protegir-lo amb les seues creus brutes de sang i les seues sotanes, que feien pudor d'encens i morts!\nDoncs bé, com anàvem dient, després de colgar-lo ben colgat sota una làpida de no sé quantes tones (no fóra cosa que s'escapara), els habitants d'aquest poble tot mirant el que feien els dels pobles veïns, decidiren imitar-los i crear una democràcia plena de tolerància i justícia social on tots pogueren decidir com governar-se lliurement.\nI transcorregué el temps i semblà que la cosa per primera volta en aquell poble podia quallar. Podrien per fi viure amb normalitat com els pobles veïns? Sense bastonades ni injustícies? Seria possible aquell miracle?\nPerò ai, com de complicades són les coses de vegades! I tan fàcil com seria viure, si volguérem, amb pau i harmonia!\nI diem això perquè resultà que aquell tirà que pareixia tan ben colgadet i oblidat, tenia, com ja hem dit, molts amiguets i familiars. I com que les persones a voltes tenen el curiós costum d'aparellar-se i reproduir-se, aquesta gent, amb el temps tingué fills, néts i besnéts. I decidiren que ells també volien participar en aquell nou govern; que també en tenien dret, de dir la seua.\nI així crearen el seu propi grup o partit per tal d'entrar en aquell nou experiment anomenat democràcia.\nPerò i ara, què podien fer per aconseguir el poder? O per a tornar-lo a aconseguir, millor dit?\nEs calfaren el cap, ho rumiaren, ho mastegaren, ho rosegaren, i... Eureka! Però si era ben fàcil en realitat! Ho tenien davant del nas i no ho havien vist?\nEl seu estimat i enyorat pare, nét, besnét, o amic, havia assolit el poder gràcies a les armes, però resulta que els temps havien canviat i els pobles veïns veurien amb mals ulls tanta violència, sang i pólvora. Així que ara ells tornarien a assolir el poder gràcies als diners. Amb diners, torrons!\nI així, començaren a repartir diners i favors com qui reparteix pastissets.\nPrimer per als empresaris i els constructors, per a què vegeren ben vist, a quina ombra s'havien d'arrimar i on i com podien fer bons negocis. Ells eren els seus amics, i no hi ha res més bonic i preciós que una bona i fidel amistat. Després als mitjans de comunicació, perquè s'acabaren de convéncer que ells eren persones de bona voluntat. I de les persones de bona voluntat sempre es parla bé, i dels seus enemics, mal.\nPerò bé! Amb això n'hi havia prou? D'aquesta manera, potser aconseguirien el poder una vegada, però després com havien de fer per a mantindre'l? Ells no eren gent d'amollar el mos en seguida, que havien tingut un bon mestre!\nLa solució, doncs? La mateixa. Més diners i favors, que qui paga mana.\nEscolte, Sr. Alcalde, que no tinc diners per a mantidre la família i passen fam. Pren, valent, diners per a tu. Però recorda qui te'ls ha donat quan vages a votar, eh! Que costareu més de criar! Escolte, Sr. alcalde, que m'he quedat sense faena! Pren, diners. I per la faena no patisques, que jo tinc amics empresaris. Però recorda qui te'ls ha donat quan vages a votar, eh! Ai, no sé què faríeu sense nosaltres!\nEscolte, Sr. alcalde, que tinc molts deutes i hauré de tancar la meua botiga.\nNo patisques. Ací estic jo, el teu alcalde, per a solucionar els teus problemes. Pren, diners. Però recorda qui te'ls ha donat quan vages a votar, eh!\nEscolte Sr. alcalde, la hipoteca... Pren diners. Però recorda qui te'ls ha donat quan vages a votar, eh! Escolte, Sr. alcalde... Pren diners. Però recorda qui te'ls ha donat quan vages a votar, eh! Escolte, Sr. alcalde... vots, vots, vots, diners, diners, diners... una orgia de diners...\nI ara vos convide a una bona paella, una paella d'arròs, carn i vots. Jo ho pague tot.\nVisca el Sr. alcalde!\nI bé, ha arribat el moment d'acabar aquest conte. En agradaria dir que al final tots foren feliços amb un tirà... perdó, amb un alcalde tan esplèndid i generós tot farcit de diners, vots i paelles gegants. No, allò no era una democràcia, no era aquella democràcia que un dia somiaren construir entre tots, però van ser tan feliços! S'ho van passar tan bé!\nI heus ací que un dia, un mal dia, els diners es van acabar, clar! i el Sr. alcalde es va quedar sense amics, sense familiars, i no sabem encara si sense vots.\nI bo, xiquets, conte contat, conte acabat; i el qui no alce el cul de la cadira és perquè el té cagat!


Nissan nomena Jordi Vila nou vicepresident de màrqueting i vendes de l'empresa a Europa La República\nNissan nomena Jordi Vila nou vicepresident de màrqueting i vendes de l’empresa a Europa\nACN Barcelona.-Nissan ha nomenat Jordi Vila nou vicepresident de la divisió de màrqueting i vendes de la companyia a Europa. El directiu va ser una figura “clau” en l’electrificació del […]\nACN Barcelona.-Nissan ha nomenat Jordi Vila nou vicepresident de la divisió de màrqueting i vendes de la companyia a Europa. El directiu va ser una figura “clau” en l’electrificació del mercat europeu de l’empresa i “decisiu” en l’èxit de Nissan LEAF i e-NV200 al continent. Vila assumirà el nou càrrec després d’haver liderat la divisió de màrqueting i vendes a la regió d’Àsia i Oceania de Nissan i substituirà a Roel de Vries, que ha deixat l’empresa per motius personals. El directiu es va unir a l’empresa fa més de trenta anys com a Director de l’Àrea d’Exportació a Espanya i va ocupar diversos càrrecs a França, Itàlia i Països Baixos, on va ostentar també la posició de Director General de l’empresa a la regió.\n“El seu coneixement i experiència serà un gran actiu per a la companyia mentre dirigeix els nostres equips a una nova era d’electrificació. També agraïm a Roel les valuoses contribucions a Nissan des de 1994 i li desitgem molt èxit en els futurs reptes”, ha assegurat el president de Nissan Europa, Gianluca de Ficchy, en un comunicat.


després que un adolescent amb autisme es perdi el viatge en tren, la tripulació de 'polar express' li dóna el 'do de la bondat humana' - Totes Les Novetats\nQuan un jove amb autisme va experimentar massa sobrecàrrega sensorial per complir el seu somni de muntar al Polar Express, els membres del tren van anar més enllà per fer realitat el seu desig.\nTy Swartout, de 18 anys, no és verbal i autista, i també li encanta ' El Polar Express ”. A més de llegir el llibre centenars de vegades, s’assegura de veure la pel·lícula cada mes.\nAixí, quan els seus pares van descobrir que hi havia una versió real del màgic tren de vacances al Grand Canyon Railway i al Polar Express de l’Hotel a Williams, Arizona, van saber que havien d’orquestrar una visita per a Ty.\nTy va gestionar les 4 hores amb cotxe fins a l’hotel del ferrocarril amb facilitat; ell i el seu gos de servei fins i tot portaven un pijama de quadres a joc per assegurar-se que se'ls concedís el passatge tal com es descriu al llibre.\nMentre ell i els seus pares sopaven i es preparaven per pujar al tren, en canvi, Ty es feia cada vegada més sobreestimulat per l'emoció de la visita. Després d’haver experimentat dues petites col·lisions que van conduir a l’andana, Ty va quedar massa aclaparat per pujar al tren.\nEl personal del tren es va negar a marxar sense Ty, però els seus pares els van dir que continuessin sense ells.\n'El personal del Grand Canyon Railway va esforçar-se molt per ajudar', va escriure la mare de Ty, Angie, en una publicació a Facebook. “Fins i tot van aguantar el tren. Finalment, havia de dir que tornem a l’habitació.\n“Vaig plorar tot el camí de tornada. El meu cor estava destrossat ”, va afegir. 'Ho volia tan malament per al meu fill'.\nAfortunadament, no va trigar a plorar. Després de tornar a la seva habitació d’hotel, van sentir trucar a la porta d’un personal de l’hotel i un agent de policia que havien passat per assegurar-se que Ty estava bé. No només això, van dir que volien fer alguna cosa per arribar a Ty.\nMentre el personal de l’hotel ajudava el pare de Ty, Lloyd, a reprogramar la seva visita a l’autopista Grand Canyon Express amb allotjaments gratuïts per a necessitats especials, Ty i Angie s’acollien per llegir “The Polar Express” només per ser visitats pel conductor del tren de ferrocarril de la vida real.\nRELACIONATS: Quan el 'gegant suau' de 7 peus d'alçada amb autisme supera el seu joc de swing, el manetes intervé de franc\n'Acabava d'acabar quan el meu marit va tornar i va dir que hi havia algú especial que volia visitar', va escriure Angie. “En Ty i jo vam sacsejar el cap, sí i en caminar el conductor del tren.\n«Es va asseure al costat del llit de Ty i va xerrar amb ell. Ty va ser estrellat. Estava molt emocionat i feliç. Aleshores, el director va donar a Ty el rellotge de butxaca.\n“Després que el conductor va marxar, el meu marit em va dir que l’hotel i el ferrocarril es van oferir a reprogramar la nostra visita a allotjaments especials. Van dir que volien que tothom experimentés alguna cosa especial i màgic.\n'Van tenir èxit', va continuar. 'Potser no hem arribat a muntar en tren però hem aconseguit alguna cosa encara més màgica ... Tenim el do de la bondat humana!'


Hacker espera forçar la mà d’Apple piratejant Apple TV per executar aplicacions per a iOS: 2007es.com - Informàtica\nHacker espera forçar la mà d’Apple piratejant Apple TV per executar aplicacions per a iOS\nUna vegada més, demostrant l'enginy dels pirates informàtics de programari, dos desenvolupadors d'iOS han pres Apple TV de segona generació i han creat un hack que els permet executar aplicacions iOS a través del dispositiu mitjançant un emulador. La seva esperança és que Apple se n’adoni i es vegi obligada a crear una botiga d’aplicacions que el dispositiu pugui utilitzar.\nSteve Troughton-Smith i Nick 'TheMudkip' van treballar junts en un Apple TV trencat a la presó per codificar un emulador anomenat MobileX que aprofita el fet que el dispositiu és essencialment un dispositiu iOS sota la caputxa. Amb un xip A4 semblant a l’iPad i una versió modificada d’iOS 5, el nou Apple TV té la potència necessària per executar aplicacions a l’emulador sense problemes. En vídeos que demostraven MobileX en acció, el duo tenia Facebook, Angry Birds i YouTube funcionant a la pantalla de la televisió, així com Cydia, la botiga d'aplicacions canalla per a dispositius amb jailbreak. A continuació s’inclou un vídeo del hack en acció.\nAbans d’anar a corre-cuita per descarregar el paquet de hack per gaudir d’alguna acció d’Angry Birds a la televisió, aquí teniu les males notícies: Troughton-Smith diu que encara no publica el hack al públic. Tanmateix, diu que l'equip està regalant les biblioteques de programari adequades perquè els desenvolupadors d'aplicacions puguin optimitzar el seu codi per utilitzar-lo amb el comandament a distància d'Apple TV.\nFins que no s’optimitzin les aplicacions mitjançant les biblioteques esmentades, podeu controlar l’acció a la pantalla mitjançant un Mac Magic Trackpad. Tot i que aquesta solució sembla factible, pot alentir el rendiment de les aplicacions pel fet que es connecta a través d’una connexió VNC. En poques paraules, el Trackpad s’ha de connectar a un intermediari per parlar amb les aplicacions que s’executen a l’emulador.\nAdmiro el fet que l'equip s'hagi proposat assolir el gran objectiu de ser el catalitzador que obliga Apple a llançar una botiga d'aplicacions Apple TV. Crec que aconseguiran el seu desig, però no pel hack que han creat. Amb els rumors d'un aparell de televisió Apple tot en un continuant volant, és probable que una botiga d’aplicacions dedicada als televisors compatibles amb iOS ja estigui en procés. Tampoc no seria d’estranyar que el pròxim iPad 3 es pugui connectar a aquests nous dispositius de visualització amb més d’una capacitat de reflex de pantalla AirPlay.\ncol·lisionador d’adrons molt gran\nplataforma creuada de desplaçaments d'ancians\npodeu reinstal·lar Windows sense suprimir aplicacions


Gran jornada de trial de Nens a esplugues de llobregat\nUna quarantena de pilots han participat aquest passat diumenge, 19 de setembre, en el tradicional Trial de Nens d’Esplugues de Llobregat, puntuable per a la Copa Catalana de Trial de Nens i el Trofeu Diputació de Barcelona 2021.\nCom és habitual, el Trial de Nens ha tingut lloc al Parc dels Torrents, a sota del Pont d’Esplugues, on l’organitzador, el Moto Club Esplugues, ha dissenyat les diferents zones.\nPel que fa als resultats del dia, Aniol Llamas ha estat el vencedor de la categoria Promo. El pilot del moto Club Abadesses s’ha mostrat molt segur en totes les zones, especialment en l’última volta, on no ha comès ni una sola errada. Finalment, amb 5 penalitzacions, Llamas s’ha enfilat al primer esglaó del podi. D’altra banda, l’actual líder de la categoria, Arnau Maura, ha fet segon després d’un mal inici de cursa. Martí Escofet ha tancat el top 3 de la categoria Promo.\nEn Aleví+8 Benzina, Gael Hernández i Arnau Arias han protagonitzat un dels duels més igualats de la jornada. En una categoria on les zones eren més aviat senzilles, un error podia suposar la derrota, tal i com finalment ha succeït. Arias ha començat la cursa d’allò més bé, però un fiasco a la zona 5 de la tercera volta l’ha condemnat a la segona posició. Hernández, que s’ha mostrat molt sòlid al llarg de tota la cursa, ha aprofitat l’errada de l’Arnau per endur-se el triomf. D’aquesta manera, Gael Hernández ha retallat 5 punts al líder de la categoria, que continua en mans d’Arnau Arias. Grau Franch ha completat el podi amb una gran actuació.\nNova victòria de Pau Giralt -la quarta consecutiva- en categoria Aleví+8 Elèctrica. El pilot del Club Esportiu Circuit El Terré d´Almenar ha completat la prova amb només 4 penalitzacions, 9 menys que el segon classificat, Guillermo Llopis. El podi de la categoria Elèctrica l’ha completat Lluc Gómez, que tot i lluitar fins al final per la medalla de plata, s’ha hagut de conformar amb la de bronze.\nÀlex Pifarré ha fet una de les actuacions més brillants de la temporada. El pilot guanyador de la categoria Base, ha completat el trial d’Esplugues amb només una errada i quan ja tenia el triomf a la butxaca. Genís Forns s’ha classificat segon a 10 punts de Pifarré, mentre que Oriol Garcia ha fet tercer.\nJared Ibañez segueix imparable cap al títol de la categoria Aleví després d’aconseguir la cinquena victòria consecutiva de la temporada. El pilot del Piera Scan ha cimentat el triomf gràcies a una gran actuació en el primer tram de cursa, on ha marcat diferències sobre els seus rivals. Farners Fontdevila i David Constantí, per aquest ordre, han completat els calaixos d’honor.\nAleix Alcón s’ha endut la victòria de la categoria Iniciació. El menut pilot del Moto Club Tortosa ha aconseguit el segon triomf consecutiu de la temporada després d’una brillant actuació a Esplugues on ha firmat una targeta final amb només 3 penalitzacions. Al podi l’han acompanyat dos pilots que han empatat a 13 punts, Jan Vila i Enzo Serrano, segon i tercer, respectivament.\nFinalment, cal destacar els tres pilots que han participat en la categoria Oberta, Martí Ferrando, Marc Ruz i Roger Montserrat.\nLa propera cursa de la Copa Catalana de Trial de Nens tindrà lloc a Campredó el proper 10 d’octubre.


BiG Immobles - Pis en venda en Els Molins per 249.900 € - 2140\nBiG Immobles - Pis en venda a Els Molins per 249.900 € 2140\n(Els Molins. Mataró)\nPis en venda a Els Molins\n3 HabitacionsHabs 2 Banys 100 m2\nPis Reformat a Estrenar amb terrassa i terrat exclusiu, edifici amb 2 veins, l'entrada al pis es independent, 3 dormitoris 2 banys amb dutxa, una habitació doble tipus suite, cuina exterior reformada amb mobles lacats en blanc, la fusteria exterior en alumini i vidres doblres climalit. Split de fred i calor. Amb un gran traster al terrat.\nUna vivenda amb molta lluminositat i exterior, per gaudir de les terrasses en un barri tranquil. A punt per entrar a viure.\nAjut a la tramitació de la hipoteca.\nPis Reformat a Estrenar amb terrassa i terrat exclusiu, edifici amb 2 veins, l'entrada al pis es independent, 3 dormitoris 2 banys amb dutxa, una habitació doble tipus suite, cuina exterior reformada amb mobles lacats e...


Bloc l’Alcoià- el Comtat- les Foies convoca els VII Premis Agermanats a Beniarrés – Compromís per l'Alcoià-el Comtat-les Foies\nBloc l’Alcoià- el Comtat- les Foies convoca els VII Premis Agermanats a Beniarrés\nEl BLOC de l’Alcoià-el Comtat-les Foies de Castalla i Xixona ha convocat els VII Premis Agermanats, que aquest any es celebraran a Beniarrés, i que premien i reconeixen la tasca de dedicació cívica i cultural a la nostra societat de persones i entitats que, amb esperit incansable i total entrega, han fet de la seua vida una tasca desinteressada d’estima a la seua terra, a la seua gent i a la seua cultura.\nEls premis tenen dues modalitats: una a la trajectòria cívica i cultural d’una persona o entitat que s’ha distingit per la defensa dels valors i recursos propis, que rep el nom de Premi Agermanat, i una altra de reconeixement al compromís amb el País Valencià i la seua cultura i entorn, que rep el nom de Premi Ximo Llorca Pascual, com a homenatge permanent al malaurat exalcalde de Muro i incansable lluitador.\nEl Premi Ximo Llorca Pascual, ha correspost enguany a Luis Negro de la Torre, per la seua defensa de la normalització social, de la nostra cultura i llengua en diversos aspectes de la vida de Beniarrés, tant en moviments cívics, socials i culturals.\nD’altra banda, el Premi Agermanat ha correspost a l’Associació Cultural l’Esportí, per la seua implicació en la recuperació de tradicions i per ser un moviment cultural i social de Beniarrés, que ha fet partícip a una gran quantitat de veïns i veïnes d’aquest poble des del seu inici.\nEls guardons seran lliurats en un sopar que tindrà lloc el divendres 27 de març, a les 21 h, al bar Crespo de Beniarrés, al qual s’espera que acudisca la militància del BLOC i els amics i simpatitzants de les comarques, així com els diputats de Compromís Francesc Xavier Ferri i Enric Morera. El sopar, a més, comptarà amb les actuacions de Pep Gimeno ‘Botifarra’ i Poetes Anònims.\nLes persones que vulguen participar en l’acte de lliurament poden confirmar la seua assistència al correu electrònic blocbeniarres@gmail.com o als telèfons 656843779 – 605199497.\n← Compromís per Onil reivindica mesures urgents per reactivar la indústria del joguet\nEntrevista a Jacquelin Cerdà, candidata de Compromís a l’alcaldia de Muro, per a Pàgina 66 →


Estrasburg condemna Espanya per la doctrina antiterrorista - VilaWeb\nDimarts 10.07.2012 11:16\nEstrasburg condemna Espanya per la doctrina antiterrorista\nÉs la primera vegada que el Tribunal dels Drets Humans es pronuncia sobre la doctrina 'Parot' · L'estat espanyol haurà de pagar 30 mil euros a la presonera d'ETA Inés del Río Prada i posar-la en llibertat 'el més aviat possible'\nEl Tribunal Europeu dels Drets Humans amb seu a Estrasburg ha condemnat Espanya a pagar una indemnització de 30 mil euros per danys morals a Inés del Río Prada, amb una sentència (pdf) del jutge Josep Casadevall, andorrà nascut a Girona. Del Río està condemnada a més de tres mil anys de presó per atemptats d'ETA, en aplicació de la 'doctrina Parot', i la sentència insta l'estat a posar-la en llibertat 'el més aviat possible'.\nÉs la primera vegada que Estrasburg es pronuncia sobre la denominada 'doctrina Parot', una sentència de 28 de febrer de 2006 que denega l'acceptació de recursos d'excarceració a presoners polítics bascos que no hagin complert la condemna íntegrament, en cas que sigui de trenta anys de presó o més.\nEls magistrats del tribunal europeu admeten el recurs presentat per la defensa de Del Río, condemnada per pertinença a ETA. El tribunal desautoritza la decisió de l'Audiència espanyola d'endarrerir la sortida de la presó des del 2 de juliol de 2008 fins el 27 de juny de 2017. Considera que Espanya vulnera l'article 7 del Conveni Europeu dels Drets Humans, que estableix que no pot exisitir una pena sense cap llei que l'avali, i l'article 5, que protegeix el dret de la llibertat i la seguretat.\nL'Audiència espanyola ha aplicat la 'doctrina Parot' a 87 presoners d'ETA entre el 2006 i el 2011, segons fonts jurídiques.\nPel col·lectiu de suport als presoners d'ETA, 'una gran victòria'\nEl col·lectiu de suport als presoners bascos, Herrira, ha afirmat que la decisió del tribunal europeu és 'una gran victòria', i ha demanat la derogació de la doctrina Parot i la posada en llibertat 'de tots els presoners bascos que han complert la condemna que els va ser imposada'.\nEn un comunicat, Herrira ha expressat la satisfacció del col·lectiu per la sentència i ha felicitat els ciutadans que s'han mobilitzat des de fa anys contra la doctrina Parot que 'imposa de facto la cadena perpètua als presoners polítics bascos'.


Nía Murtal: Insomni\nEn nits com aquesta, en què els estels es tornen pensaments voleiant per la foscor, em vens al cap. I t'instal.les allà, al costat buit on sempre hi tinc un espai -com fet a mida- perquè tu hi puguis entrar.\nI em pregunto si estarem compartint insomni, si també voleio pel teu cap. O si ho fan les paraules que tens desades esperant ser alliberades. Potser ja no. Potser està tot barrejat amb la resta del teu caos, o tot perdut en el teu trasllat del sofà al teu matalàs.\nM'agradaria que em trobéssis, entre el desordre, com si fos una antiga poesia que feia temps que no llegíes, i al llegir-me hagis trobat també les ulleres que no sabíes on eren. Perquè m'agradaria que em llegissis lletra a lletra, sencera, clara i netament, sentir els teus ulls al meu interior desxifrant els batecs del cor, com el poema sense lletres que vam desxifrar en nits d'estrelles.\nEn nits com aquesta, no sé ben bé si trobar la postura, o si he de perdre la compostura.\nEm temo que si et sento dins el meu cos, aquest insomni serà molt dolç... Però saps? No vull, només, un insomni dolç.\nVull despertar. I al teu costat,\nsaber que puc tornar a somiar.\nPublicat per Sònia R. Pérez a 13:57


Imprimir catàlegs, manuals i revistes.\nEl teu pressupost d'impressió de catàlegs, manuals i revistes en 6 passos molt senzills.\n115gr (Només Revistes)\n135gr (Només Revistes)\n170gr (Només Revistes)\n300gr (Opció recomanada)\n130gr (Només Revistes)\n300gr (Només Revistes)\nCom he de maquetar la meva coberta, un cop tinc la mida del llom?\nQuan l'exemplar, requereixi una enquadernació amb llom, cal tenir en compte la mida del llom en el disseny de la coberta.\nEn aquest cas ha de posar la coberta i contracoberta en un mateix llenç i afegiu en el medi l'espai del llom, com pot visualitzar en aquest exemple\nT'oferim la solució al teu problema. Crea coberta del llibre en un sol clic. Si ho prefereixes pots escollir també l'opció del pas n ° 6.\nL'enquadernació grapada és ideal per a revistes o catàlegs de poques fulles.\nLes fulles de l'interior se solen imprimir amb un gramatge més baix que la portada, o bé tota la revista en un mateix gramatge.\nA diferència de la grapa normal, la grapa omega sobresurt en forma de ganxo per a ficar la publicació en una carpeta d'anelles. Ens estalviem el haver de trepar els fulls per poder-arxivar.\nUn dels avantatges de l'enquadernació anellada és que el llibre es pot obrir un total de 360 graus que permet posar el llibre completament pla sobre una taula o escriptori.\nAixò fa que l'enquadernació anellada sigui una bona opció per a les revistes, llibre de cuina, manuals d'instruccions, guies de manteniment, etc.\nImpressió sense enquadernació (48/72 h.)\nImpressió + Enquadernació (5/7 dies hàbils)\nNo vull la mostra del meu exemplar, imprimir el total d'exemplars\nSubcarpetes sense laminar\nPer a tots les comandes de catàlegs, manuals o revistes, regalem la mateixa quantitat de Subcarpetes sense laminar, que d'exemplars hagis comprat.\n1 Roll-up (Per a comandes iguals o superiors a 1.000 €)


December 2010 - Domènec\nInterrupcions. 10 anys, 1340 metres\nInterrupcions. 10 anys, 1340 metres, 2010\nArts Santa Mònica, Barcelona.\nJoan Salvat-Papasseit, poeta d’avantguarda i revolucionari, sempre va ser optimista amb el canvi social i en la defensa de l’educació i la cultura com a eines bàsiques de revolta i emancipació.\nEl 1924, a la edat de 30 anys, moria de tuberculosi en el seu pis del carrer d’Argenteria.\nDins una habitació totalment blanca una taula. Sobre la taula dues maquetes de fusta: la maqueta de la casa del carrer d’Argenteria on va morir Salvat-papasseit i la maqueta del Dispensari Antituberculós. Situades com a peces aïllades en cada un dels extrems de la taula emfatitzen aquesta fissura.\nEl Motocarro en el rodatge del documental Pirelli\nEl motocarro tunejat pel documental de Pere Joan Ventura sobre la Pirelli. Manresa 27-12-2010\nmes informació del projecte MOTOCARRO:


Katka a Martin Liptovsky Mikulas Eslovàquia - Ofertes d'hotels amb els MILLORS DESCOMPTES EN LÍNIA\nDemänová 350, Demanova, Liptovsky Mikulas, Eslovàquia, 031 01 - Veure al mapa\nMés informació sobre Katka a Martin\nConvenientment situat a Demanova, Katka a Martin és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Katka a Martin, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, habitació familiar, instal.lacions de barbacoa, servei de llançadora.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, TV satèl•lit/cable, reproductor de DVD/CD a cada habitació. L'hotel ofereix moltes oportunitats d'oci úniques, com esquí, jardí, esports d'aigua (no motoritzats). Katka a Martin és la vostra destinació si buscau allotjament de qualitat a Demanova.\nTots els tipus de viatgers (19) Parelles (2) Viatgers en solitari (1) Famílies amb infants petits (6) Famílies amb infants grans (4) Grups (6)


Lliurament de diplomes de les practiques d’estiu de l’IDIBELL – IDIBELL\nLliurament de diplomes de les practiques d’estiu de l’IDIBELL\nEl passat 2 de desembre es va celebrar l’acte de lliurament de diplomes als deu estudiants que han realitzat les practiques d’estiu a l’IDIBELL.\nL’acte va estar presidit pel director general de l’IDIBELL, Emilià Pola. També hi van assistir el director científic, Gabriel Capellà, l’adjunta a la direcció científica, Marga Nadal i els investigadors Isabel Fabregat, Cristina Muñoz-Pinedo, Mercè Pérez, Carles Soriano i Carles Solsona.\nVan recollir els diplomes els estudiants Rafael Alcalà, Marta Félez, Xavier Ramon Gallart, Judit López, Toni Masana i Vanesa Nogales que han tingut com a tutors als investigadors Carles Solsona, Cristina Costa, Carles Soriano, Isabel Fabregat, Jordi Llorens i Manel Esteller, respectivament.\nLes investigadores Cristina Muñoz-Pinedo i Mercè Pérez han recollit els diplomes dels seus estudiants en pràctiques Javier Jesús Galindo i Laura Esparcia. Núria Sima que lha realitzat les pràctiques amb el grup d’Àlex Vaquero tampoc no va poder assistir a l’entrega de diplomes.\nPublicat a: ., Bases cel·lulars i moleculars dels trastorns sensorials,\n← L’IDIBELL se situa entre els 120 millors centres de recerca del món\nL’Administració de l’IDIBELL inicia el procés de certificació ISO 9001 →


Iniciativa aposta per incloure a un independent com a número dos de la candidatura de Compromís per València | Valencia Extra\nIniciativa aposta per incloure a un independent com a número dos de la candidatura de Compromís per València\n28/09/2019 - Europa Press\nIniciativa del Poble Valencià, integrant de la coalició Compromís, ha expressat la seua “voluntat” que la candidatura que Iniciativa tenia reservada en la llista electoral en el número 2 per la circumscripció de València “puga ser ocupada per una persona independent dels àmbits socials”.\nLa proposta de la formació es produeix després que Compromís haja donat llum verda a buscar un acord amb Més País i altres forces polítiques per a concórrer juntes en les eleccions del pròxim 10-N. Que una persona independent siga la número dos de la llista “visibilitzaria que aquesta nova oferta electoral amplia el que fins ara venia representant Compromís”, ha explicat en un comunicat.\nLa Mesa Nacional d’Iniciativa del Poble Valencià-Compromís ha celebrat aquest dissabte a València la seua primera reunió de l’inici del curs polític, marcada per la celebració d’eleccions generals el pròxim 10 de novembre.\nDurant la trobada, Iniciativa ha defensat que la coalició estatal de Compromís amb la formació liderada per Íñigo Errejón “aportarà el desbloqueig al govern central perquè puguen realitzar-se les polítiques de canvi tan necessàries”.\nA més, en la reunió, s’ha tractat la tasca a realitzar de cara als comicis. “Estem en peus electoral, ens estem mobilitzant a tots els nivells”, ha assegurat el coportaveu, Miquel Real.\nIniciativa ha defensat que “l’objectiu d’aquestes eleccions és aconseguir traslladar al govern d’Espanya la fórmula botànica que ací ens ha funcionat molt bé, que és la fórmula de desbloqueig”.\n“Davant una situació política en la qual no és possible formar un govern pel bloqueig de les principals forces que han de solucionar el problema, la coalició estatal amb Més País i altres forces de l’estat de la qual formarà part Compromís pot aportar la solució, un desbloqueig de la situació i un nexe d’unió que permeta aplicar finalment polítiques de canvi des del govern central, que és el que la gent està esperant després d’aquesta segona convocatòria electoral”, han afegit.\nVAGA DEL CLIMA I AMPLIACIÓ DE LA V-21\nLa reunió del màxim òrgan de decisió entre congressos ha mostrat també la “satisfacció” per l'”èxit” de la Vaga Mundial pel Clima celebrada aquest divendres, “que ha de servir per a conscienciar a la ciutadania de l’emergència climàtica que patim i als governs que s’han de prendre vertaderes accions encaminades a la lluita contra el canvi climàtic i no simples declaracions d’intencions”.\nEn aqueix sentit, Iniciativa ha mostrat la “preocupació” de la seua formació per la “reactivació de projectes que xoquen amb l’estratègia contra el canvi climàtic, com l’ampliació de la V-21 o l’ampliació nord del Port de València sense una nova declaració d’impacte ambiental”. “Aqueix no és el camí que hem de seguir”, han criticat.\nAixí mateix, la Mesa Nacional de la formació ha mostrat la seua “solidaritat” amb els afectats per la gota freda que es va produir a principis del mes de setembre que va causar nombroses destrosses a la Vega Baixa, a Ontinyent i en altres localitats.\nDes d’Iniciativa s’espera l’arribada d’ajudes directes “de forma immediata” per a “revertir la greu situació que estan patint els afectats”. Així mateix, s’ha mostrat “la preocupació perquè tants dies després encara no està restablida la connexió ferroviària entre Alacant i València”.\nEl PP denuncia que el 30% dels barris de la ciutat no rep "ni un euro" d'inversions\nEl Consell autoritza la creació de la Càtedra EVES-GSK d'avaluació d'intervencions sanitàries\nPuig diu que s'iniciarà un procés de reforma de la sanitat valenciana, sobretot en atenció primària


Turan agita la campanya | Esports | EL PAÍS Catalunya\nBartomeu, Laporta, Benedito i Freixa són proclamats candidats a les eleccions del Barça en vigílies de la presentació de l'últim fitxatge fet per la junta gestora\nBarcelona 8 JUL 2015 - 23:58\tCEST\nJosep Maria Bartomeu, en un moment de la campanya. Alberto Estévez EFE\nJosep Maria Bartomeu (8.554 signatures), Joan Laporta (4.272), Agustí Benedito (3.367) i Toni Freixa (3.068) van ser proclamats ahir per la junta electoral candidats a la presidència del FC Barcelona. La precandidatura Seguiment FCB, amb 2.518 avals, es va quedar a només 16 de passar el tall (2.534) després d'haver lliurat 2.734 signatures, de les quals el 8% van ser declarades nul·les. Jordi Majó (901) i Jordi Farré (2.033) ja van quedar descartats dissabte, quan acabava el termini de presentació de les signatures; la compareixença de Ferran Estrada va ser pràcticament testimonial (11).\nMajó i Benedito van ser els que van tenir més nuls (12%), seguits de Laporta (11%), Freixa (7%) i Bartomeu (6%). “Veient els avals i les enquestes, Bartomeu i nosaltres ens perfilem com els aspirants amb més possibilitats”, va afirmar Laporta. Tanmateix, Benedito va respondre: “Laporta sap que no és veritat; si trepitja el carrer veurà que tot està molt obert i que es decidirà en l'última setmana, per no dir en les últimes hores”. Les eleccions se celebraran el dissabte 18.\nVerrati, Albertini, Bakero i Nadal, noves apostes\nBenedito va afirmar ahir que el fitxatge d'Arda Turan no li traurà “ni un gram d'il·lusió” per fitxar Marco Verrati, migcampista del París Saint-Germain.\nLaporta va presentar Demetrio Albertini, que va ser jugador del Barça el 2005, com l'encarregat de les relacions institucionals i d'estrènyer els llaços amb la FIFA i la UEFA.\nFreixa va anunciar que José Mari Bakero i Miguel Ángel Nadal dirigirien el futbol professional blaugrana.\nBartomeu va aconseguir el suport de Sor Lucía Caram i, d'altra banda, va apostar per un nou Palau per millorar els ingressos i per un ‘fair play’ financer en el bàsquet.\nLa campanya s'ha endurit després que la junta gestora anunciés dilluns el fitxatge d'Arda Turan, que serà presentat divendres que ve al Camp Nou, després que Bartomeu argumentés que era una petició de l'entrenador Luis Enrique. El més crític ha estat Benedito: “Bartomeu segueix en la línia de faltar al respecte al soci i ser deslleial amb el procés electoral”, va argumentar. “Ha fet una pressió del tot inacceptable a la gestora per dur a terme una sèrie d'accions que l'afavoreixen electoralment. El fitxatge de Turan és un escàndol d'enormes proporcions que tindrà un impacte econòmic –el club blaugrana pagarà 41 milions a l'Atlètic de Madrid– el primer any de mandat del que sigui nou president”. La gestora ha traspassat també Deulofeu a l'Everton per sis milions i ha fitxat Aleix Vidal del Sevilla per 19 milions.\nBartomeu, president sortint i favorit en aquestes eleccions, està sent assenyalat també pels altres aspirants per no voler participar en cap dels debats organitzats, a excepció del que es farà dimarts que ve a TV3 i Catalunya Ràdio.


Muntanya i meteo: Forau d'Aigualluts i la Renclusa\nForau d'Aigualluts i la Renclusa\nDistància recorreguda: 6,3 quilòmetres\nAltitud mín: 1.888 metres, màx: 2.291 metres\nDesnivell acum. pujant: 428 metres, baixant: 433 metres\nData: maig 27, 2011\nclicar al damunt per enllaç amb la ruta al wikiloc\nEstem possiblement, davant de la zona pirenaica més espectacular, i amb major altitud amb l'Aneto, amb els seus 3.404 metres com a sostre. No obstàn, això no impedeix que hi podem fer excursions per a tota la familia, i aptes per a tots els públics. Aquest es el cas del Forau d'Aigualluts que, contradictoriament al que sembla per la seva durada i desnivell acumulat, és una de les excursions i/o aproximació més boniques de la vall. Pel camí, a part de la vegetació autòctona, ens trobarem fauna com la marmota, ramats de cabres i de vaques, elements geològics com brolls d'aigua verticals (contactar via e-mail per saber-ne la situació exacte), i el riu provinent de la glacera de la Maladeta, que s'endinsa per desapareixer dins el mateix Forau d'Aigualluts, fenòmen d'on prove el nom de l'indret.\nS'ha de dir que les meves primeres passes com a excursionista i, fins i tot abans de caminar, transcorren per aquestes terres, i aquesta excursió és quelcom especial per a mi, espero que la disfruteu tant com jo ho faig cada vegada que retorno a la joia dels pirineus.\nPer a començar aquesta excursió, si no fem nit a l'Hospital de Benasque, haurem de deixar el nostre vehicle al Vado de l'Hospital, i agafar l'autobús fins a la Besurta ( http://cerler-castanesa.es/2010/06/17/horarios-del-autobus-de-benasque-a-la-besurta-y-vallibierna-verano-de-2010/ ) , d'on surt l'itinerari a seguir.\nCreuarem el riu, i ens dirigirem al final de l'esplanada, on està l'inici del camí, i on trobarem una indicació on posa: 40' Forau d'Aigualluts, 40' La Renclusa. Aquests temps són només orientatius, i una persona a bon ritme pot reduir-los tranquil·lament a la meitat. L'excursió comença per un petit pendent de baixada a on haurem de sortejar les arrels dels pins negres ( Pinus nigra), i que ens conduirà fins a un bucòlic pas de fusta, que farà que ens col·loquem a l'altre vessant.\nUn cop passat, pujarem per pronunciat zig-zag de pedra natural, amb baranes de fusta, i al capdamunt d'aquest trobarem la bifurcació del Forau a l'esquerre, i la Renclusa a la dreta. Tombarem pel primer. Un cop aquí, em de guardar silenci, i en pocs moments sentirem els xiscles de les marmotes, que ens observen tros enllà, i ens acompanyaran des de la llunyania fins pràcticament el Forau.\nAquest primer tram transcorre per un progressiu i suau ascens, fins arribar a una cabana de pedra seca, a on començarem el pedregós però curt tram de tartera, que no durarà pas més de 5 minuts, i que ens durà fins a l'inici de l'espectacular esplanada que forma el Río Ésera, plagada de vaques, cràters sorrencs, i grans extensions d'herba baixa, per on es perfila el nostre corriol, de forma qüasi be artificial.\nD'aquí fins al Forau només ens separa una poca estona, i sabrem que i em arribat per la barana de fusta que protegeix de les possibles caigudes als visitants. Per qui no ho hagi vist mai, s'ha de dir que és un lloc espectacular, i el fet de que el riu desapareixi sota la paret de pedra des d'on nosaltres ho estem mirant, ens dona la sensació de que és una entremaliadura de la naturalesa, de que hi ha quelcom que no hauria de ser així!\nEl podem vorejar, i pels més agosarats, fins i tot descendir fins a la platgeta de baix per uns empinats senders. Seguirem la caminada vorejant el Forau, i pel camí paral·lel al riu, que ens portarà direcatment al salt d'aigua de la Cascada d'Aiguallut, que un cop superada, ens donarà pas a la inmensitat, la calma, i la grandiositat d'aquest meravellós i milenari indret, banyat per les serpentejants aigües de la glacera de la Maladeta.\nSi ens em organitzat bé el dia i el temps, el millor que podem fer es dinar aquí, i aprofitar aquest indret una bona estona, podem refrescar-nos els peus als varis rierols que marquen la plana, o si per exemple anem amb nens, es un indret perfecte per a que puguin banyar-se i disfrutar i aprendre de la natura, mentre els i expliquem que, això antigament, estava cobert de metres i metres de gel.\nArribada l'hora, em de decidir quin camí agafem: desfer el que s'ha fet, o tornar pel Camino de Antonio fins La Renclusa, que tot i que puja força el primer tram, no hi estarem molt més d'una hora, i val la pena per les vistes que deixem enrrere d'Aigualluts.\nAbans de creuar, em de tenir precaució amb les turberes, a on ens podem enfonsar fins gairebé la cintura, i que, al fer efecte ventosa, ens costarà uns quants esforços sortir-ne.\nPer iniciar aquesta segona part del recorregut, haurem de creuar els rius, i dirigir-nos cap a la Cabana d'Aiguallut ( molt recomanable i qüasi imprescindible dur mapa de la zona), d'on surt l'empinat sender que ens durà amunt, amunt d'aquest nou vessant i que, sense adonar-nos, guanyarem un important desnivell, fins arribar a uns 2282metres. Aquest camí, com més endevant estem, més perdedor és, però l'unic que em de pensar es que agafem el que agafem ens dura a la collada, per on creuarem i accedirem al refugi.\nUn cop a la collada de la Renclusa, baixarem per un esllavissat caminet fins al refugfi, a on podrem fer un cafè, o una bona clareta mentre repassem la excursió viscuda, ens divertim veient les entremaliadures dels cavalls i mules que hi han per al transport de queviures i material, i gaudim d'aquest peculiar indret a on es troba la construcció que, al igual que el Forau, podem veure el torrent de la Maladeta que passa pel nostre costat, s'amaga dins les roques, i desapareix muntanya endins.\nQuan ja s'hagi fet l'hora de tornar, el descens serà ràpid i curt, per un caminet a vegades empedrat, que va baixant tot fent zig-zags per pendents poblats de marmotes que s'amaguen al nostre pas, i que en poca estona arribarà a l'encreuament que hores abans haurem deixat enrrere, per enfilar cap al Forau. Només ens quedarà esperar a l'autobús o, si encara ens queden ganes i força, baixar xino-xano pel camí paral·lel a la carretera, fins a l'aparcament.\nSi ens ho podem permetre, es molt interessant poder fer nit a l'Hotel Llanos del Hospital http://www.llanosdelhospital.com/, que és l'antic hospital de muntanya de la Vall de Benasque, i a on podrem gaudir d'una excel·lent gastronomia, i una decoració, feta per les mans d'un mestre ebanista, que ens deixarà bocavadats. Personalment, una bona opció si decidim fer l'Aneto, es la primera nit estar-se a la Renclusa, des d'on sortirem de matinada, i l'endemà, que baixarem esgotats, relaxar-nos en aquest espai de repòs.\nEspero que gaudiu enormement d'aquesta terra, un bon indret per iniciar els nostres fills des de ben petits al muntanyisme.\nPublicat per Enric a 3:21


Aquesta situació ens mostra a un Boris Izaguirre al que no estem acostumats.\nper Manel Ferrer dijous, 21 de novembre 2019 - 00:27h\nÉs habitual que els concursants rebin als seus familiars durant el concurs | TVE\nA les portes de la final de 'Masterchef Celebrity', els espectadors del programa de TVE han pogut ser testimonis d'una relació familiar que no ha deixat a ningú indiferent. El programa ha convidat a un familiar de cada concursant perquè els ajudessin en els cuinats, fent una espècie de cuina per torns. Tots ells han portat a familiars molt directes, com germans o parelles i entre aquest hi ha hagut una desagradable sorpresa.\nBoris Izaguirre ha descobert que la persona que l'ajudaria era la seva germana Valentina, amb la que ha començat dient que estaven enfadats. En un primer moment els companys creien que era una broma, però a mesura que avançaven els minuts es podia notar que era del tot cert.\nEl jurat ha intentat esbrinar el perquè del distanciament entre Boris i la seva germana, però els dos treien pilotes fora i no explicaven què els hi havia passat. Només en un moment Boris retreia a Valentina que no li hagués trucat en tant temps, però no ha transcendit cap més dada.


Nou escàndol a Caja Madrid: la direcció s'hauria embutxacat fins a 15 milions d'euros en sous irregulars\nEl FROB envia a la Fiscalia un expedient per investigar les retribucions que van rebre nou membres del comitè de direcció, entre ells Blesa i Sánchez Barcoj. S'haurien repartit la mateixa quantitat gastada en les targetes 'black'\nBarcelonaNou escàndol sobre la gestió de Caja Madrid. Molts ja van predir que el cas de les targetes 'black' seria només la punta de l'iceberg, i ara de la mà del FROB arriben noves irregularitats. En una nota de premsa, el Fons de Reestructuració Ordenada Bancària informa que ha acordat enviar a la Fiscalia un expedient relatiu a les retribucions que va rebre l'alta direcció de l'entitat nacionalitzada entre el 2007 i el 2010. Es tracta de nou persones, membres del comitè de direcció, que s'haurien embutxacat fins a 14,8 milions d'euros en sous irregulars, una quantitat molt similar a la defraudada amb les targetes 'black' emeses per Caja Madrid: 15,2 milions d'euros.\nEl gruix d'aquesta etapa investigada va ser sota la presidència de Miguel Blesa, que va cedir el testimoni a Rodrigo Rato el gener del 2010. Entre els investigats també hi ha l'ex director general financer de l'entitat Ildefonso Sánchez Barcoj, l'home que encapçala les despeses amb les targetes B.\nL'expedient que el FROB envia a la Fiscalia analitza fins a quatre tipus d'actuacions irregulars. En primer lloc, l'augment dels sous de fins a un 26% (superior al previst), que després van alterar les indemnitzacions. En segon lloc, no hi ha documentació que fixi quins objectius havien de seguir els alts directius per rebre aquests sous milionaris. En tercer lloc, s'ha detectat que, per no haver de pagar un tram més d'IRPF, la part que superava el llindar s'enviava a un pla de pensions per evitar un gran impacte fiscal. I finalment, "s'han detectat possibles irregularitats en l'extinció de diversos contractes d'alts directius, així com en el pagament de diversos conceptes que es van fer a aquests directius, fonamentalment entre el 2009 i el 2010". El perjudici econòmic per aquest últim punt hauria tingut un impacte de fins a 9,1 milions d'euros.\nCaja Madrid Fiscalia direcció FROB


AnunciAlliberament044 - Inkscape Wiki\nRevision as of 02:51, 5 July 2006 by GigaClon (talk | contribs) (Categorization)\nTraducció de http://wiki.inkscape.org/wiki/index.php/ReleaseAnnounce044\nInkscape anuncia la versió 0.44 :: http://www.inkscape.org :: Dibueixeu en llibertat\nLa comunitat de l'Inkscape ha alliberat oficialment avui la darrera versió del seu programari de dibuix d'imatges vectorials. L'Inkscape 0.44 satisfà una gran quantitat de peticions d'usuaris, suporta un gran nombre de característiques d'SVG, està traduït en més idiomes i afegeix molta velocitat i simplicitat.\nDels molts canvis notables en la interfície d'usuari s'inclouen un diàleg de capes, selector de color adjuntat, un diàleg de preferències redissenyat, una barra d'eines de text i noves icones. D'altres canvis més profunds inclouen centres de rotació persistents, indicació d'estil interactiva en la barra d'eines, dreceres de teclat configurables, millores en el retolador cal·ligràfic i la nova característiques per "escolpir nodes". I la exportació en PDF suporta transparències.\nEn alliberaments anteriors, es proporcionava un sistema experimental de connectors d'"Efectes", però sempre ha estat inhabilitat per defecte. Amb aquesta versió, l'equip pensa que ja està prou avançat, així que s'ha habilitat per defecte.\nPer a dibuixos molt complexos, l'Inkscape ara proporciona un mode contorn, que millora el rendiment. El nostre suport a SVG s'ha incrementat més encara amb la implementació de l'etiqueta <switch>. S'ha implementat els perfils de color ICC per a les imatges. I centenars d'altres característiques i correccions d'errors.\nTambé volem agrair Google per l'esponsorització de cinc estudiants per treballar en diferents àrees de desenvolupament de l'Inkscape: filtres SVG, especificació del protocol de pisarra compartida Inkboard, exportació a PDF amb Cairo i optimitzacions de la memòria.\nDescarregueu els paquets per a Linux, Windows i Mac OS X:\nPer a més detalls, veieu les completes notes de la versió 0.44:\nI captures de pantalla enviades per la comunitat:\nL'Inkscape és una eina de dibuix de codi obert que fa servir el format de gràfics de vectors escalable SVG del World Wide Web Consortium (W3C). Algunes de les característiques suportades inclouen formes bàsiques, camins, textos, marcadors, clons, transparències, transformacions, degradats i agrupació. A més, l'Inkscape suporta metadades de Creative Commons, edició de nodes, capes, operacions de camins complexes, text a camí, text a formes i edició XML de l'SVG. També importa múltiples formats com EPS, PostScript, JPEG, PNG, BMP i TIFF i exporta PNG així com múltiples formats basats en vectors.\nLa principal motivació per a l'Inkscape és proporcionar a la comunitat del codi obert una eina de dibuix que suporti completament XML, SVG i CSS2 del W3C. D'altres feines addicionals inclouen convertir el codi base de C/GTK+ a C++/GTKmm, posant èmfasi en un nucli lleuger amb potents característiques afegides mitjançant un mecanisme d'extensions, i la creació d'un procés de desenvolupament obert, amicable i orientat a la comunitat.\nRetrieved from "https://wiki.inkscape.org/wiki/index.php?title=AnunciAlliberament044&oldid=7486"


Els germans Torres apadrinen la nova Ruta de l’Oli i de l’Aigua - TOTLLEIDA\nIMATGE. Acte de presentació al Palau Robert de Barcelona, amb el director general de Turisme, Octavi Bono, i els cuiners germans Torres\nEls famosos cuiners Javier i Sergio Torres, més coneguts com els germans Torres, apadrinen la 'Ruta de l'Oli i de l'Aigua' que transcorre per l'interior de Lleida, en concret entre les localitats de Les Borges Blanques i Vila-sana.\nAquesta ruta és un nou producte turístic per escapades de cap de setmana, -de divendres a diumenge durant tot l’any-, que uneix la capital de l’oli i l’estany més gran de Catalunya a través del seu patrimoni, natura, cultura i gastronomia, amb un preu tancat que inclou allotjament i totes les visites.\nEls germans Torres han volgut posar en valor l’excel·lència de l’oli que es produeix en aquesta zona de Catalunya i que forma part essencial de la gastronomia que ells abanderen. «Estem encantats de donar a conèixer aquesta nova ruta, des de l’agraïment a tots els que es dediquen a crear un producte tan excepcional, sens dubte un dels millors de tot Espanya; dins de la cuina és essencial treballar amb un bon oli, i farem tot el que estigui al nostre abast per donar a conèixer una gent meravellosa, una terra agraïda, i una natura espectacular».\nL’acte de presentació ha tingut lloc al Palau Robert de Barcelona en presència del director general de Turisme de la Generalitat, Octavi Bono, que ha destacat la capacitat de col·laboració dels Ajuntaments de les Borges Blanques i Vila-sana, «en una suma d’esforços en la qual destaca la voluntat d’impulsar un projecte comú de manera generosa «. Bono ha recomanat mantenir l’aposta per la singularitat i l’autenticitat, «ja que no és senzill competir a nivell global i destacar en una oferta molt densa».\nPer la seva banda, els alcaldes de les Borges Blanques, Enric Mir, i Vila-sana, Joan Sangrà, han subratllat el potencial del turisme d’interior com a complement a les destinacions catalanes de platja i muntanya. «No es pot desatendre una cultura ancestral amb un gran patrimoni arquitectònic i una enorme riquesa de tradicions que han passat de pares a fills; hem de saber fer arribar al gran públic tot el que hi ha darrere d’aquesta cultura de l’oli i l’aigua», ha sintetitzat Mir. «Els visitants podran comparar dos paisatges molt diferents des d’un relat fet des de la complementarietat de l’oferta», ha afegit Sangrà.\nEl molí de Cal Gineret és un dels 60 que existien antigament a la capital de les Garrigues, datat a finals del segle XIX i una de les poques construccions de pedra que queden al municipi, del qual es conservaven els baixos i els cups del oli. L’espai, que va ser utilitzat com a refugi antiaeri durant la Guerra Civil, és un edifici senyorial que es troba ubicat a la cruïlla del carrer la Font i el carrer Sant Pere. Amb la recuperació d’aquest equipament -en el qual s’ha deixat al descobert les voltes de canó existents-, les Borges Blanques ha volgut conservar el patrimoni històric i cultural del municipi, que passa a formar part de la Ruta de l’Oli.\nConstruccions de pedra seca (cabanes de pedra)\nLes cabanes de pedra són construccions rurals de pedra seca, molt abundants a la comarca de les Garrigues, on la mà de l’home ha estat tan escrupolosa amb el paisatge que sembla que en formen part, construïdes amb la mateixa pedra del lloc i integrades totalment amb l’entorn. La construcció massiva de cabanes es porta a terme durant la segona meitat del segle passat i el fet desencadenant va ser el cultiu intensiu de l’olivera. Ja no es fan cabanes i s’estan deteriorant: si ningú ho impedeix, en un termini més o menys llarg desapareixeran. Les Garrigues no pot permetre la pèrdua d’aquest important patrimoni arquitectònic que tanta personalitat dóna a la comarca.\nL’estany d’Ivars i Vila-sana és el de major superfície de Catalunya (126 Ha de làmina d’aigua). Des de la seva re-inundació en 2005 -es va dessecar l’any 1951- amb aigua del canal d’Urgell, s’ha convertit en una de les zones humides més importants de Catalunya pel que fa a l’observació d’aus, amb una excepcional diversitat biològica.


Francesc Guerra, nou gerent del Sant Hospital de la Seu i l'Hospital del Pallars — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Francesc Guerra, nou gerent del Sant Hospital de la Seu i l'Hospital del Pallars\nL'òrgan de selecció l'ha escollit per unanimitat entre un total de 14 candidats. Ara les direccions dels dos centres sanitaris han de ratificar la designació\nL'òrgan de selecció del nou director gerent del Sant Hospital de la Seu i de l'Hospital del Pallars ha escollit Francesc Guerra Maestre com a candidat proposat per al nou càrrec. Els representants de la Xarxa d'Hospitals de l'Alt Pirineu han votar per unanimitat l'opció de Guerra, d'entre un total de 14 candidats.\nEls propers dies, la decisió ha de ser ratificada per les direccions del patronat de la Fundació Sant Hospital (FSH) i de Gestió de Serveis Sanitaris (GSS), que ja havien aprovat per àmplia majoria la convocatòria del concurs per designar un gerent conjunt dels dos centres sanitaris pirinencs.\nFrancesc Guerra Maestre és llicenciat en Ciències Econòmiques, especialitzat en Empresa, per la Universitat de Barcelona. També és diplomat en Ciències Empresarials, especialitzat en Fiscal, i Màster en Business Administration (MBA) per ESADE. La seva darrera experiència professional ha estat de gerent a l'empresa del grup assegurador CASER, concretament en la gestió de tres centres sanitaris ubicats a la província de Badajoz. Anteriorment, Guerra va formar part de la gerència a l'USP Institut Universitari Dexeus. També va exercir de cap de l'Àrea Econòmica financera i gerent de l'Hospital Clínic, a Barcelona.


L'Ajuntament anuncia una inversió de 400.000 euros per a reformar escoles\nNou anunci per part de l'Ajuntament de Tarragona referent a inversions en equipaments municipals. En aquest cas, principalment destinat a les escoles, i la partida que s'hi destinarà, uns 400.000 euros, dels quals, gairebé la meitat seran per a l'escola El Miracle, amb 103.000 euros, i per a la de Bonavista, amb 97.000 euros. En concret s’actuarà a catorze escoles de la ciutat, a més de l’Escola Municipal de Música i la seu de l’IMET, a l’avinguda Ramón y Cajal.\nLes actuacions preveuen una millora o reforma de les instal·lacions a diferents nivells, en alguns casos en l'estructura dels equipaments mentre que en d'altres s'actuarà per millorar la instal·lació de serveis o elements concrets com lavabos o equipaments infantils i esportius. A part de l'escola El Miracle i la de Bonavista, la Cèsar August i la Pau Delclòs seran les altres dues on es realitzin les actuacions per un import econòmic més elevat. A Torreforta, a Sant Pere i Sant Pau i a Sant Salvador també es preveuen intervencions importants.\nConsulta totes les inversions previstes en el document adjunt.